CELEX: C2005/182/74
Language: lv
Date: 2005-07-23 00:00:00
Title: Lieta T-184/05: Prasība pret Eiropas Kopienu Komisiju, ko Dypna Mc Sweeney un Pauline Armstrong iesniedza 2005. gada 4. maijā

23.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 182/40
            
         Prasība pret Eiropas Kopienu Komisiju, ko Dypna Mc Sweeney un Pauline Armstrong iesniedza 2005. gada 4. maijā
   (Lieta T-184/05)
   (2005/C 182/74)
   tiesvedības valoda — franču
   Eiropas Kopienu Pirmās instances tiesā 2005. gada 4. maijā izskatīšanai ir iesniegta prasība pret Eiropas Kopienu Komisiju, ko cēla Dipna Maksvīni [Dypna Mc Sweeney], ar dzīvesvietu Briselē (Beļģijā), un Paulīne Ārmstronga [Pauline Armstrong], ar dzīvesvietu Overeisē [Overijse] (Beļģijā), kuras pārstāv Sebastians Orlandi [Sébastien Orlandi], Ksavjē Martēns [Xavier Martin], Alberts Kūlens [Albert Coolen], Žans-Noels Luī [Jean-Noël Louis] un Etjēns Maršals [Eienne Marchal], avocats, kas norādīja adresi Luksemburgā.
   Prasītāju prasījumi Pirmās instances tiesai ir šādi:
   
               1)
            
            
               atcelt 2004. gada 6 un 7. septembra lēmumus, ar kuriem prasītājām tika atteiktas piedalīšanās tiesības konkursa EPSO/C/11/03 pārbaudījumos;
            
         
               2)
            
            
               piespriest atbildētajai atlīdzināt tiesāšanās izdevumus.
            
         Pamati un galvenie argumenti
   Prasītājas piedalījās konkursā EPSO/C/11/03, kas tika organizēts nolūkā izveidot angļu valodas sekretāru (pakāpe C5/C4) rezerves sarakstu. Šī konkursa atlases komisija nolēma viņas izslēgt no minētā konkursa pārbaudījumiem, jo viņu diplomi neatbilda tam līmenim, kurš tika pieprasīts paziņojumā par konkursu.
   Pamatojot savas prasību, prasītājas norāda, ka šis lēmums pārkāptu paziņojumu par konkursu noteikumus un balstītos uz acīmredzamu kļūdu vērtējumā.